Tagrayt tamatut Ɣer tagara n umahil-agi nteɣ nessaweḍ nessaked deg umezruy n tesnaruwalt n tmaziɣt nufa yella lexṣaṣ deg uḥric-a imi tuget n yisegzawalen d yimawalen d isinutlayen neɣ d ikraḍutlayen. Imezwura I yerran lwelha ɣer taɣult-agi d iserdasen akked yimṛabḍen iṛumyen, acku ma sɛan ifuras asnaruwalen ad asen-yishil ad issinen timetti tamaziɣt i lfayda n ureṣṣi n umnekcam aṛumi deg tmurt n Lezzayer. Syen mi yelḥa wakud, kecmen annar-agi imussnawen imaziɣen, uɣalen snulfuyen-d ifarisen yemgarrden almi nesɛa ass-a ger yifassen-nneɣ asegzawal ayenutlayan n teqbaylit s teqbaylit d-yessufeɣ Kamal Buɛmara.